hotchpotch/miracl-hf-unified huggingface dataset:
সুকদাল
সুকদাল ভারতের পশ্চিমবঙ্গ রাজ্যের বর্ধমান জেলার একটি শহর।
ভারতের ২০০১ সালের আদমশুমারি অনুসারে সুকদাল শহরের জনসংখ্যা হল ১১,৭৮৫ জন। এর মধ্যে পুরুষ ৫৩%, এবং নারী ৪৭%।
এখানে সাক্ষরতার হার ৭৪%, । পুরুষদের মধ্যে সাক্ষরতার হার ৮০%, এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে সুকদাল এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
সিউড়ি
সিউড়ি ভারতের পশ্চিমবঙ্গ রাজ্যের বীরভূম জেলার একটি শহর ও পৌরসভা এলাকা । সিউড়ী শহরটি বৃটিশ আমলে তৈরি। এই শহরটি ছোটনাগপুর মালভূমির সম্প্রসারিত অংশে স্থিত। সমুদ্রপৃষ্ঠ হইতে উচ্চতা প্রায় ২৩৩ ফুট।
বীরবভূম জেলা সদর তথা শতাব্দী প্রাচীন শহর হল সিউড়ি। এই শহরের নামের দু’ধরণের বানান চোখে পড়ে। জেলা প্রশাসনিক ভবন, পুরভবন, শতাব্দী প্রাচীন জেলা স্কুল, গ্রন্থাগার থেকে শুরু করে বহু জায়গায় রয়েছে ‘সিউড়ী’ বানান। টেলি যোগাযোগ সংস্থার অফিস, পত্রপত্রিকা, বিভিন্ন দোকানপাটে শহরের বানান লেখা ‘সিউড়ি’। অনেক গবেষকের মতে সিউড়ি নামের উৎপত্তির ইতিহাসে আছে এর রহস্য। গৌরীহর মিত্র ‘বীরভূমের ইতিহাস’ গ্রন্থে লিখছেন ‘‘বীরভূমের রাজধানী সিউড়ী, শূরী (বা শৌর্য্যশালী) শব্দের অপভ্রংশ। তাই ইংরেজিতে সিউড়ি-র বানান শূরী (suri) লেখা হয়।’’ বীরভূমে এক সময় বৌদ্ধদের প্রভাব ছিল বলেই শিবাড়ী থেকে সিউড়ী হয়েছে। বীরভূমের ইতিহাসবিদ অর্ণব মজুমদারের মতে সিউড়ি নয়, শতাব্দী প্রচীন জনপদ হিসাবে বিখ্যাত ছিল সিউড়ির সন্নিকটস্থ কড়িধ্যা। প্রচুর সংখ্যক তন্তুবায়ী বা তাঁতি, শাঁখারি পরিবারের বাস ছিল কড়িধ্যায়। থাকতেন জমিদারেরাও। তার শিয়রে অর্থাৎ ঠিক উত্তর দিকে থাকা জনপদ সিউড়ির নাম ‘শিয়র’ থেকেই হয়েছে।
ভারতের ২০০১ সালের আদমশুমারি অনুসারে সিউড়ি শহরের জনসংখ্যা হল ৬১,৮১৮ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৭৪%, । পুরুষদের মধ্যে সাক্ষরতার হার ৭৯%, এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে সিউড়ি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তাহেরপুর
তাহেরপুর ভারতের পশ্চিমবঙ্গ রাজ্যের নদিয়া জেলার একটি শহর এবং তালিকাভুক্ত এলাকা ।
ভারতের ২০০১ সালের আদমশুমারি অনুসারে তাহেরপুর শহরের জনসংখ্যা হল ২০,০৬০ জন। এর মধ্যে পুরুষ ৫১%, এবং নারী ৪৯%। এই শহরের জনসংখ্যার ৯% হল ৬ বছর বা তার কম বয়সী।
এখানে সাক্ষরতার হার ৮০%, । পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে তাহেরপুর এর সাক্ষরতার হার বেশি।
তালবাঁধা
তালবাঁধা ভারতের পশ্চিমবঙ্গ রাজ্যের উত্তর চব্বিশ পরগনা জেলার ব্যারাকপুর মহকুমার অন্তর্গত ঘোলা থানার একটি সেন্সাস টাউন।
ভারতের ২০০১ সালের আদম শুমারি অনুসারে তালবাঁধা শহরের জনসংখ্যা হল ১৫,২৩৩ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৬৫%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে তালবাঁধা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
তমলুক
তমলুক ভারতের পশ্চিমবঙ্গ রাজ্যের পূর্ব মেদিনীপুর জেলার একটি সদর শহর ও পৌরসভা এলাকা । শহরটি রূপনারায়ণ নদীর তিরে অবস্থিত ।
শহরটির অবস্থানের অক্ষাংশ ও দ্রাঘিমাংশ হল । সমূদ্র সমতল হতে এর গড় উচ্চতা হল ৭ মিটার (২২ ফুট)।
ভারতের ২০০১ সালের আদম শুমারি অনুসারে তমলুক শহরের জনসংখ্যা হল ৪৫,৮২৬ জন। এর মধ্যে পুরুষ ৫২%, এবং নারী ৪৮%।
এখানে সাক্ষরতার হার ৭৭%, । পুরুষদের মধ্যে সাক্ষরতার হার ৮৩%, এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে তমলুক এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তারকেশ্বর, পশ্চিমবঙ্গ
তারকেশ্বর পশ্চিমবঙ্গের হুগলি জেলার একটি পৌরশহর। এটি উক্ত জেলার আরামবাগ মহকুমার একটি থানাও বটে। তারকেশ্বর একটি প্রসিদ্ধ হিন্দু তীর্থক্ষেত্র। রাজ্যের সর্বাপেক্ষা গুরুত্বপূর্ণ শিবমন্দিরটি এই শহরেই অবস্থিত। এই শহর রাজ্যের রাজধানী কলকাতার থেকে ৫৮ কিলোমিটার দূরে অবস্থিত।
শহরটির অবস্থানের অক্ষাংশ ও দ্রাঘিমাংশ হল । সমূদ্র সমতল হতে এর গড় উচ্চতা হল ১৮ মিটার (৫৯ ফুট)।
ভারতের ২০০১ সালের আদমশুমারি অনুসারে তারকেশ্বর শহরের জনসংখ্যা হল ২৮,১৭৮ জন। এর মধ্যে পুরুষ ৫৩%, এবং নারী ৪৭%। এখানে সাক্ষরতার হার ৭২%, । পুরুষদের মধ্যে সাক্ষরতার হার ৭৮%, এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে তারকেশ্বর এর সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী।
তারকেশ্বর কৃষিতে বেশ উন্নত। এই শহরে একাধিক হিমঘর রয়েছে। আলু ও লংকা এখানকার প্রধান ফসল।
তারকেশ্বর শিবের মন্দির এই শহরের প্রধান পর্যটক আকর্ষণ। মন্দিরটি বাংলা আটচালা শৈলীর মন্দির। মন্দিরের সামনে একটি নাটমন্দির অবস্থিত। অদূরেই কালী ও লক্ষ্মী-নারায়ণের দুটি মন্দির রয়েছে। মন্দিরের উত্তরে অবস্থিত পুকুরটির নাম দুধপুকুর। লোকবিশ্বাস অনুযায়ী, এই পুকুরে স্নান করলে মনস্কামনা পূর্ণ হয়।
সারাবছরই তারকেশ্বর মন্দিরে পূণ্যার্থীদের ভিড় লেগে থাকে। প্রতি সোমবার ও শ্রাবন মাসে শ্রাবনী মেলাতে প্রচুর জনসমাগম হয়। এছাড়া ফাল্গুন মাসে শিবরাত্রি ও চৈত্র-সংক্রান্তিতে গাজন উৎসবেও বহু মানুষ আসেন। সমগ্র শ্রাবণ মাস জুড়ে প্রতি সোমবার শিবের বিশেষ পূজা হয়ে থাকে।
তারকেশ্বর থেকে ছয় কিলোমিটার দূরে একটি বৌদ্ধ মন্দির। এই স্থানটির নাম দেউলপাড়া। এটি হুগলি জেলার একমাত্র বৌদ্ধ মন্দির।
হাওড়া-তারকেশ্বর লাইনে রেলযোগাযোগ স্থাপিত হয় ১৮৮৫ সালে। এই রেলপথে তারকেশ্বর রেলওয়ে স্টেশনটি কলকাতা আন্তঃনগরীয় রেল ব্যবস্থার অঙ্গ। অতীতে তারকেশ্বরে বেঙ্গল প্রভিনশিয়াল রেলওয়ের একটি প্রান্তিক স্টেশন ছিল।
চাঁপাডাঙা এলাকা এক্সচেঞ্জের কোড ০৩২১২ বেগমপুর, ভগবতীপুর, চাঁপাডাঙা, চণ্ডীতলা, ডিহি-বাদপুর, দ্বারহট্ট, একসারা, গোপীনগর, হরিপাল, হরিণখোলা, জাঙ্গিপাড়া,সন্তোষপুর, নছিপুর, জিনপুর, মশাট, নলিপুর, রাজবলহাট, শ্যামপুর ও তারকেশ্বরের ক্ষেত্রে প্রযোজ্য।
তারকেশ্বর বিধানসভা কেন্দ্রের বর্তমান বিধায়ক হলেন রচপল সি‌‌‌‌ন্। তিনি ২০১১ ও ২০১৬ সালে এই কেন্দ্র থেকে টিএমসি প্রার্থী হিসেবে এই কেন্দ্র থেকে জয়ী হন। ১৯৯১ ও ১৯৮৭ সালে নির্দল প্রার্থী শান্তি চট্টোপাধ্যায় এবং ১৯৮২ ও ১৯৭৭ সালে নির্দল প্রার্থী রাম চট্টোপাধ্যায় এখান থেকে নির্বাচিত হয়েছিলেন।
তারকেশ্বর বিধানসভা কেন্দ্রটি আরামবাগ লোকসভা কেন্দ্রের অংশ।
তেঁতুলকুলি
তেঁতুলকুলি ভারতের পশ্চিমবঙ্গ রাজ্যের হাওড়া জেলার একটি শহর।
ভারতের ২০০১ সালের আদমশুমারি অনুসারে তেঁতুলকুলি শহরের জনসংখ্যা হল ৫১২২ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে তেঁতুলকুলি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
টিটাগড়
টিটাগড় ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা ।
শহরটির অবস্থানের অক্ষাংশ ও দ্রাঘিমাংশ হল । সমূদ্র সমতল হতে এর গড় উচ্চতা হল ১৫ মিটার (৪৯ ফুট)।
ভারতের ২০০১ সালের আদমশুমারি অনুসারে টিটাগড় শহরের জনসংখ্যা হল ১২৪,১৯৮ জন। এর মধ্যে পুরুষ ৫৭%, এবং নারী ৪৩%।
এখানে সাক্ষরতার হার ৬৭%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে টিটাগড় এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
তুফানগঞ্জ
তুফানগঞ্জ ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা ।
শহরটির অবস্থানের অক্ষাংশ ও দ্রাঘিমাংশ হল । সমূদ্র সমতল হতে এর গড় উচ্চতা হল ৭০ মিটার (২২৯ ফুট)।
ভারতের ২০০১ সালের আদমশুমারি অনুসারে তফানগঞ্জ শহরের জনসংখ্যা হল ১৯,২৯৩ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৮২%, । পুরুষদের মধ্যে সাক্ষরতার হার ৮৬%, এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে তফানগঞ্জ এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
নাগরিকরা বাস পরিষেবাগুলিতে প্রধানত নির্ভরশীল। পাবলিক সার্ভিস এবং উত্তরবঙ্গ রাজ্য পরিবহন কর্পোরেশনের উভয়ই পাওয়া যায়। ই-রিকশা শহরের অভ্যন্তরে স্থানীয় পরিবহন জন্যও পাওয়া যায়। বেসরকারি খাত বাস সার্ভিস তামিলনাড়ু পাশাপাশি কারলা ও কর্ণাটকের কিছু শহর জুড়ে পৌঁছেছে। তুফানগঞ্জ রেলওয়ে স্টেশন শহরের দক্ষিণ অংশে অবস্থিত।
অস্তিত্ববাদ
অস্তিত্ববাদ বিংশ শতাব্দীর একটি শীর্ষ স্থানীয় দার্শনিক মতবাদ। অস্তিত্ববাদের কথা, নীতিমালা মানুষের কাছে একটা সময়ে কর্তব্য হিসেবে গৃহীত হয়েছে। বিশেষ করে সাধারণ মানুষের কাছে, যেখানে উনিশ শতকের জীবন দর্শন অভিজাত শ্রেণির জন্যই শুধুমাত্র সীমাবদ্ধ ছিল। এই অভিজ্ঞতাবাদ এককথায় সাধারণ মানুষের অস্তিত্বকে স্বীকার করেছে। এ মতবাদ তাত্ত্বিক বিষয়ের বিপরীতে জাগতিক বিষয় সম্বন্ধে আলোচনা করে। এ দর্শন তৈরি হবার পিছনে কিছু পূর্বশর্তের প্রয়োজন হয়। এ পূর্বশর্তগুলো মার্কিন যুক্তরাষ্ট্র বা ইংল্যান্ড-এর মতো পুঁজিবাদী দেশগুলোতে তৈরি হয়নি বা ব্যবহৃত হয়নি।
অস্তিত্ববাদীদের সম্বন্ধে বক্তব্য:
অস্তিত্ববাদীদের মূলত দু’টি শ্রেণিভূক্ত করা হয়। যথা: আস্তিক্যবাদী ও নাস্তিক্যবাদী। দিনেমার দার্শনিক সোরেন কিয়ের্কেগার্ডকে অস্তিত্ববাদের জনক গণ্য করা হয়। ফ্রিডরিখ নিৎশে, জঁ-পল সার্ত্র্, মার্টিন হাইডেগার, আলবেয়ার কামু প্রমুখ অস্তিত্ববাদী দার্শনিক।
মানুষের মধ্যকার সামজিক নিরাপত্তাহীনতা, ভয় উৎকন্ঠাজনিত ইত্যাদি সমস্যার কথাকে অস্তিত্বের সংকট বিবেচনা করে তা আলোচনা করেন কার্ল জ্যাসপার্স। তাঁর মতে হেগেল তাঁর অধিবিদ্যা ও যুক্তিশাস্ত্রে সত্তা সম্বন্ধে এ কথা বলে গেছেন যে কাজ সম্পাদন করতে হবে। কারণ এ কাজ সামাজিক অবস্থা সহযোগী। অন্যদিকে হাইডেগার এই সমস্যার সমাধান খোঁজবার চেষ্টা করেন যেমনটি তাঁর গুরু হুলার্স রুপতত্ত্বে সন্ধান করেছিলেন। হাইডেগারের মতে বস্তুবাদী দার্শনিকের বিপরীতে ভাববাদী দর্শনকে নতুনভাবে বিকশিত করার কথা বলেছেন। তাঁর মতে কান্ট হেগেল ও জার্মান ভাববাদ সঠিকভাবে প্রয়োগ করা হয়নি। যদি আদতে হতোই তবে জার্মান সমাজের এ দুরবস্থা হতো না বলে তিনি মনে করতেন।
ফরাসী অস্তিত্ববাদের কথা প্রথম যিনি বলেন তিনি হলেন জাঁ পল সার্ত্রে। এ অস্তিত্ববাদ নান্দনিক বিষয়কে প্রাধান্য দেয়। সার্ত্রে সামাজিক সংস্কারবন্চিত লোক। তিনি প্রথম জীবনে হাইডেগারের অনুসারী হতে চেয়েছিলেন।সামাজিক সমস্যা সমাধানে তার কথা হলো মানুষের সত্তা বা অধিবিদ্যক ধারণার আদতে কোনো প্রয়োজনই নেই কারণ তা মানুষের জীবনে সুখ পরিপূর্ণভাবে প্রদান করে না। মানুষের জন্য দরকার নিজের অস্তিত্বকে স্বীকার করা। অস্তিত্ব স্বীকার হলেই মানুষের জীবনে সত্য অর্জিত হয়। কারণ মানুষ সবসময়েই মূলত স্বাধীন।স্বাধীনতাই মানুষকে সাহায্য করে সবকিছুকে চিনতে,ভাবতে ও অর্জন করতে। সার্ত্রে তার নানা সাহিত্য কর্মে উপন্যাসে দেখিয়েছেন একটি সমগ্রের বিবেচনাহীনতার কাছে ব্যক্তিমানুষ কতই না অসহায়! তিনি মনে করেন এই মানবতাবাদ পৃথিবীতে অস্তিত্বশীল মানুষের জন্য হতে পারে চূড়ান্ত মানবতার। ব্যক্তি যদি তার অস্তিত্ব বিষয়ে সচেতন থাকে তবে তাকে শোষন করা সহজ নয়।
জাওয়েদ করিম
জাওয়েদ করিম (জন্ম ১৯৭৯) জনপ্রিয় ভিডিও শেয়ারিং ওয়েবসাইট ইউটিউবের সহ-প্রতিষ্ঠাতা। তাঁর জন্ম তৎকালীন পূর্ব জার্মানিতে। তাঁর বাবা, নাইমুল করিম, 3M কোম্পানিতে কর্মরত একজন বাংলাদেশী গবেষক। রিয়েল-টাইম ইন্টারনেট জালিয়াতি বিরোধী সিস্টেম সহ পেপ্যাল এর অনেক মূল উপাদান করিমের দ্বারা পরিকল্পিত এবং বাস্তবায়িত হয়েছে। তার মা, ক্রিস্টিন করিম, ইউনিভার্সিটি অফ মিনেসোটাতে প্রাণ-রসায়নের একটি গবেষণা সহকারী অধ্যাপক।
করিম জার্মানিতে বড় হয়েছেন. কিন্তু তাঁর পরিবার ১৯৯২ সালে মার্কিন যুক্তরাষ্ট্রে চলে যায়।
জাওয়েদ করিম সেন্ট পল সেন্ট্রাল হাই স্কুল থেকে লেখাপড়া করেন এবং পরে আর্বানা-শ্যাম্পেইনে ইলিনয় বিশ্ববিদ্যালয়ে কম্পিউটার সায়েন্স বিভাগে অধ্যয়ন করেন।তিনি স্নাতক পূর্বে ক্যাম্পাস ত্যাগ করে পেপ্যাল এ কর্মজীবন শুরু করেন, কিন্তু তার পাঠক্রম অব্যাহত ছিল এবং কম্পিউটার বিজ্ঞানে 
তার স্নাতক অর্জন করেছেন।তিনি পরবর্তীকালে স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে মাস্টার্স ডিগ্রি অর্জন করেন।
যখন পেপ্যালে কর্মরত ছিলেন, তখন তিনি চাদ হারলি ও স্টিভ চেন এর সাথে প্রথম সাক্ষাৎ করেন। এই তিনজন পরে ২০০৫-এ ইউটিউবের ভিডিও শেয়ারিং ওয়েবসাইট প্রতিষ্ঠা করেন।ইউটিউব এর প্রথম ভিডিও করিমের, চিড়িয়াখানায় আমি, এপ্রিল ২৩,২০০৫ এ আপলোড করা হয়েছিল। কোম্পানী সহ-প্রতিষ্ঠা এবং ইউটিউবের ধারণা ও ওয়েবসাইট উন্নয়নের পরে,করিম স্ট্যানফোর্ড বিশ্ববিদ্যালয়ে কম্পিউটার বিজ্ঞানে স্নাতক ছাত্র হিসাবে ভর্তি হন যখন তিনি ইউটিউব এ একটি উপদেষ্টা হিসাবে কাজ করছিলেন।গুগল ইউটিউব অধিগ্রহণ করলে,করিম সে সময়ে গুগল ক্লোজিং স্টক মূল্য এর উপর ভিত্তি করে স্টক শেয়ারের প্রায় $৬৪ মিলিয়ন মূল্য পান।
বর্তমান এবং সাবেক বিশ্ববিদ্যালয়ের শিক্ষার্থীদের সাহায্য করার লক্ষ্য নিয়ে তাদের গড়ে তোলা এবং ব্যবসায়িক ধারণা চালু করার জন্য মার্চ ২০০৮ সালে, করিম Youniversity Ventures নামক একটি উদ্যোগ ফান্ড উদ্বোধন করেন।
করিমের বাবা, নাইমুল করিম, বাংলাদেশী বংশোদ্ভুত, 3M এ গবেষক।তাঁর মা, ক্রিস্টিন করিম, জার্মান বংশোদ্ভুত, একজন বিজ্ঞানী এবং মিনেসোটা বিশ্ববিদ্যালয়ের প্রাণরসায়ন গবেষণা সহযোগী অধ্যাপক।
ন্যান্ড্রোলন
একটি অ্যানাবলিক স্টেরয়েড। এথলেটরা পেশী সবল করার জন্যে এটি অপব্যবহার করে থাকেন। আর ক্রীড়ায় যেহেতু কৃত্রিম কোন কিছুর মাধ্যমে বাড়তি শক্তি অর্জন অবৈধ ও শাস্তিযোগ্য অপরাধ তাই সেক্ষেত্রে এই ধরনের ওষুধ জানা বা অজানা ভাবে ব্যবহার করে অনেক খেলোয়াড় ডোপ টেস্টে ধরা পড়তে পারেন।
কবীর সুমন
কবীর সুমন (জন্ম: ১৬ মার্চ ১৯৪৯) একজন ভারতীয় বাঙালি গায়ক, গীতিকার, অভিনেতা, বেতার সাংবাদিক, গদ্যকার ও সংসদ সদস্য। তাঁর পূর্বনাম সুমন চট্টোপাধ্যায়। ২০০০ সালে ইসলাম ধর্মে ধর্মান্তরিত হয়ে তিনি তাঁর পুরনো নাম পরিত্যাগ করেন। সুমন একজন বিশিষ্ট আধুনিক ও রবীন্দ্রসংগীত গায়ক। ১৯৯২ সালে তাঁর "তোমাকে চাই" অ্যালবামের মাধ্যমে তিনি বাংলা গানে এক নতুন ধারার প্রবর্তন করেন। তাঁর স্বরচিত গানের অ্যালবামের সংখ্যা পনেরো। সঙ্গীত রচনা, সুরারোপ, সংগীতায়োজন ও কণ্ঠদানের পাশাপাশি গদ্যরচনা ও অভিনয়ের ক্ষেত্রেও তিনি স্বকীয় প্রতিভার সাক্ষর রেখেছেন। তিনি একাধিক প্রবন্ধ, উপন্যাস ও ছোটোগল্পের রচয়িতা এবং "হারবার্ট" ও "চতুরঙ্গ" প্রভৃতি মননশীল ছবিতে গুরুত্বপূর্ণ চরিত্রের রূপদানকারী। বিশিষ্ট বাংলাদেশি গায়িকা সাবিনা ইয়াসমিন তাঁর বর্তমান সহধর্মিনী। নন্দীগ্রাম গণহত্যার পরিপ্রেক্ষিতে কৃষিজমি রক্ষার ইস্যুতে মমতা বন্দ্যোপাধ্যায় পরিচালিত আন্দোলনে তিনি সক্রিয়ভাবে যোগদান করেন এবং সেই সূত্রে সক্রিয় রাজনীতিতে তাঁর আবির্ভাব ঘটে। ২০০৯ সালে তৃণমূল কংগ্রেসের টিকিটে যাদবপুর লোকসভা কেন্দ্র থেকে দেশের পঞ্চদশ লোকসভা নির্বাচনে অংশগ্রহণ করেন ও জয়লাভ করে উক্ত কেন্দ্র থেকে সাংসদ নির্বাচিত হন।
স্টিভেন পিংকার
স্টিভেন আর্থার পিংকার (জন্ম ১৮ই সেপ্টেম্বর, ১৯৫৪, মন্ট্রেয়াল, কানাডা) একজন খ্যাতিমান মার্কিন পরীক্ষামূলক মনোবিজ্ঞানী (experimental psychologist) ও বোধন বিজ্ঞানী (cognitive scientist)। তিনি একজন জনপ্রিয় বিজ্ঞান লেখক ও বিবর্তনবাদী মনোবিজ্ঞান (evolutionary psychology) ও মনের গণনামূলক তত্ত্বের (computational theory of mind) উৎসাহী প্রবক্তা। সাধারণের জন্য লেখা তাঁর পাঁচটি বই – "The Language Instinct", "How the Mind Works", "Words and Rules", "The Blank Slate", ও "The Stuff of Thought" – বহু পুরস্কার জিতেছে।
পিংকার মূলত দৃষ্টিগত বোধন (visual cognition) ও শিশুদের ভেতর ভাষার বিকাশ (language development) নিয়ে গবেষণা করেন। ভাষা মানুষের একটি স্বাভাবিক প্রবৃত্তি, কোন অর্জিত কৌশল নয় - এ মতবাদের প্রচলক হিসেবে পিংকার বিখ্যাত।
ওপেনঅফিস.অর্গ
ওপেনঅফিস.অর্গ সাধারণভাবে ওপেন অফিস নামে পরিচিত। এটি একটি ওপেন সোর্স সফটওয়্যার এবং এটির বিভিন্ন অপারেটিং সিস্টেমের উপযোগী সংস্করণ পাওয়া যায়। ফ্রী সফটওয়্যার হিসাবে এটি পাওয়া যায়। OpenDocument ফরম্যাট(ওডিএফ) ওপেনঅফিসে ফাইল সংরক্ষণের ডিফল্ট ফরম্যাট। এটি আইএসও/আইইসি এর নির্ধারিত তথ্য আদান প্রদানের আন্তর্জাতিক ফাইল ফরম্যাট। এটি ব্যবহার করে মাইক্রোসফট অফিস এর উপযোগী ফরম্যাটেও ফাইল সংরক্ষণের ব্যবস্থা আছে এখানে। ১১০ এর অধিক ভাষাতে ওপেনঅফিস.অর্গ ব্যবহার করা যায়।
মূলত মালিকানাধীন সফটওয়্যার হিসাবে এটি তৈরি করা হয়েছিল। StarDivision নামের জার্মানির একটি প্রতিষ্ঠান স্টার অফিস নামে এই সফটওয়্যার নামে এই সফটওয়্যারটি তৈরি করেছিল। পরবর্তীতে সান মাইক্রোসিস্টেম এর সোর্স কোড কিনে নেয়। ১৯৯৯ সালের আগস্ট মাসে স্টার অফিস বিনামূল্যে ব্যবহারের জন্য উন্মুক্ত করে দেয়া হয়।
ল্যাম্‌ডা ক্যালকুলাস
ল্যাম্‌ডা ক্যালকুলাস (ইংরেজি Lambda Calculus বা λ-calculus) কম্পিউটারের আচরণ অধ্যয়নের জন্য জনপ্রিয় একটি গাণিতিক ব্যবস্থা। আলোন্‌জো চার্চ তার তাত্ত্বিক গবেষণায় গণনাযোগ্য ফাংশনের ধারণাকে এর মাধ্যমে প্রকাশ করেন। চার্চ-টুরিং প্রকল্প দাবী করে যে, যে কোন কম্পিউটিং সমস্যাকে ল্যাম্‌ডা ক্যালকুলাসের মাধ্যমে (বা টুরিং মেশিনের মাধ্যমে) প্রকাশ করা যায়।
ল্যাম্‌ডা ক্যালকুলাস হলো ল্যাম্‌ডা রাশিমালার বিজ্ঞান। ল্যাম্‌ডা রাশিগুলো মূলত এক প্যারামিটারবিশিষ্ট ফাংশন, যারা প্যারামিটার বা ইনপুট হিসেবে অপর কোন ল্যাম্‌ডা রাশি নেয় এবং এর ফলাফল বা আউটপুট আরেকটি ল্যাম্‌ডা রাশি। গঠনগতভাবে ল্যাম্‌ডা রাশিগুলো হল
গণিত, দর্শন, ভাষাবিজ্ঞান, and কম্পিউটার বিজ্ঞান. ল্যাম্‌ডা ক্যালকুলাসের ব্যবহার বিদ্যমান।
প্রতিস্থাপনের এই পদ্ধতির নাম বিটা-সংক্ষেপণ (formula_22 reduction), সবসময় যদিও রাশিটি সংক্ষিপ্ত হয় না (আকারে),
এমনকি আকারে বাড়ে এরকম উদাহরণও খুবই সহজ,
তবে গণনা বা কম্পিউটেশনের মূলমন্ত্র যে এই সংক্ষেপণেই নিহিত তাতে কোন সন্দেহ নেই। কোন সংক্ষেপণটি থামবে কোনটি থামবে না তা নির্ণয় করার কোন সাধারণ অ্যালগোরিদম নেই, যার প্রমাণ টুরিং মেশিনের থামা-না-থামা সমস্যা।
গণিতে কোন ফাংশন formula_15-এর স্থির বিন্দু বলতে বোঝায় এমন কোন বিন্দু formula_1 যার জন্য
যেহেতু ল্যাম্‌ডা ক্যালকুলাসে প্রতিটি রাশিই ফাংশন, তাই এখানে কোন ফাংশনের স্থির বিন্দু নিজেও আরেকটি ফাংশন। লক্ষ্যনীয়, এই ক্যালকুলাসে ফাংশন বাদে অন্য কোন গাণিতিক ধারণা নেই। বস্তুত, চার্চের প্রাথমিক লক্ষ্য ছিল ফাংশনের ধারণাকে গণিতের ভিত্তি হিসেবে দাঁড় করানো।
সাধারণত কোন গাণিতিক ফাংশনের স্থির বিন্দু নাও থাকতে পারে (বা থাকলেও তাকে খুঁজে বের করা একটা গাণিতিক সমস্যা), কিন্তু ল্যামডা ক্যালকুলাসে প্রতিটি রাশিরই স্থির বিন্দু আছে, এই স্থির বিন্দুটি আরেকটি ল্যাম্‌ডা রাশি।
প্রমাণ: formula_29 একটি স্থির বিন্দু নির্ণায়ক (ইংলিশে, Fixed Point Combinator),
দেখা যাক, formula_32
অর্থাৎ formula_30 এমন একটি ফাংশন যার উপর formula_15-কে প্রয়োগ করলে আবার ঐ ফাংশনটিই ফেরত পাওয়া যায় (স্থির বিন্দুর সংজ্ঞা)।
লক্ষ্যণীয়, এই প্রমাণটি শুধু যে স্থির বিন্দুর অস্তিত্ত্ব দেখায় তাই না, (একটি) স্থির বিন্দু নির্ণয়ও করে দেয়।
স্থির বিন্দু নির্ণায়কের মাধ্যমে ল্যাম্‌ডা ক্যালকুলাসে পুনরাবৃত্ত ফাংশন (Recursive function) প্রকাশ করা যায়।
প্রোগ্রামিং ভাষা অনেক সময়ই ল্যাম্‌ডা ক্যালকুলাসের বিভিন্ন ধারণা দিয়ে প্রভাবিত হয়। প্রথম দিকের ভাষাগুলোর মধ্যে লিস্প এর গঠন ল্যাম্‌ডা ক্যালকুলাস প্রভাবিত। পরবর্তীকালে স্কিম (লিস্প-এর আধুনিক একটি রূপ) এবং এমএল-পরিবারের ভাষাগুলো ল্যাম্‌ডা ক্যালকুলাস ও টাইপ থিওরীর সম্পর্ককে কাজে লাগায়।
পিটার ল্যানডিন প্রস্তাবিত বিখ্যাত কাল্পনিক প্রোগ্রামিং ভাষা ISWIM ("If you See What I Mean") এর মূল অনুপ্রেরণা ছিল ল্যাম্‌ডা ক্যালকুলাস আর টুরিং মেশিনের তাত্ত্বিক অভিন্নতা।
গণিতের দর্শন
গণিতের দর্শন হল দর্শনের একটি শাখা যেখানে গণিতের পূর্বানুমান, ভিত্তি ও ফলাফলগুলো দার্শনিক দৃষ্টিকোণ থেকে আলোচিত হয়। এ গবেষণায় নীচের প্রশ্নগুলো প্রায়ই ঘুরে ফিরে আসে:
পারভেজ মুশাররফ
পারভেজ মুশাররফ (উর্দু: پرويز مشرف "পার্ভ়েজ়্‌ মুশার্‌রাফ়্‌"; জন্ম আগস্ট ১১, ১৯৪৩) পাকিস্তানের সাবেক রাষ্ট্রপতি, এবং সাবেক সেনাপ্রধান। ১৯৯৯ সালের ১২ই অক্টোবর তারিখে সামরিক অভ্যুত্থানের মাধ্যমে নওয়াজ শরীফকে ক্ষমতাচ্যুত করে মোশাররফ রাষ্ট্রক্ষমতা দখল করে নেন। পরে ২০০১ সালের ২০শে জুন তারিখে তিনি রাষ্ট্রপতির পদ গ্রহণ করেন।
পারভেজের জন্ম হয়েছিলো দিল্লীতে ১৯৪৩ সালে, তিনি করাচী এবং তুরস্কের ইস্তানবুলে বড় হন। লাহোরের ফরমান ক্রিশ্চিয়ান কলেজে মুশাররফ গণিত নিয়ে ভর্তি হলেও পরিবারের অমতে পাকিস্তান মিলিটারি একাডেমী কাকুলে যোগ দেন ১৯৬১ সালে। ১৯৬৪ সালে তিনি একাডেমী থেকে ২য় লেফটেন্যান্ট হিসেবে বের হয়েছিলেন। এই ২য় লেফটেন্যান্ট পদবীতেই তিনি ১৯৬৫ সালের পাক-ভারত যুদ্ধে অংশগ্রহণ করেন। আশির দশকে ব্রিগেডিয়ার পদবীতে তিনি একটি গোলন্দাজ ব্রিগেডের অধিনায়কত্ব করেন। নব্বইয়ের দশকে মেজর-জেনারেল মুশাররফ একটি পদাতিক ডিভিশনের অধিনায়কত্ব এবং পাকিস্তান সেনাবাহিনীর কমান্ডো বাহিনী 'স্পেশাল সার্ভিসেস গ্রুপ' এর প্রধান অধিনায়ক হন। তিনি পরে সেনাবাহিনী সদর দপ্তরে ডেপুটি মিলিটারি সেক্রেটারি এবং ডাইরেক্টর জেনারেল অব মিলিটারি অপারেশন্স ডাইরেক্টরেট ছিলেন।
১৯৯৮ সালের অক্টোবর মাসে পারভেজ মুশাররফের পদবী লেফটেন্যান্ট-জেনারেল থেকে পূর্ণ জেনারেল পদবীতে উন্নীত করেন তৎকালীন প্রধানমন্ত্রী নওয়াজ শরীফ। পূর্ণ জেনারেল হিসেবে পারভেজ সেনাবাহিনী প্রধান এবং চেয়ারম্যান অব দ্যা জয়েন্ট চীফস অব স্টাফ কমিটির দায়িত্ব পেয়েছিলেন। ১৯৯৯ সালে ভারতে হামলার মূল পরিকল্পনা পারভেজই করেছিলেন যেটা পরে কার্গিল যুদ্ধতে রূপ নেয়। প্রধানমন্ত্রী শরীফের সঙ্গে বিভিন্ন বিষয়ে পারভেজের তর্কাতর্কি থাকায় শরীফ পারভেজকে সামরিক বাহিনী থেকে বরখাস্ত করার সিদ্ধান্ত নিয়েছিলেন। জেনারেল পারভেজ এর জবাব হিসেবে নওয়াজ শরীফকে এক সামরিক অভ্যুত্থানের মাধ্যমে প্রধানমন্ত্রীর পদ থেকে সরিয়ে দেন ১৯৯৯ সালে; শরীফ গৃহবন্দী হন এবং তাকে রাওয়ালপিন্ডির সেন্ট্রাল জেলে আটকিয়ে রাখা হয়।
পারভেজ দেশের শাসনক্ষমতা পরিপূর্ণভাবে নিজের হাতে তুলে নেন এবং ২০০১ সালে চেয়ারম্যান অব দ্যা জয়েন্ট চীফস অব স্টাফ কমিটির পদ ছেড়ে দেন যদিও তিনি আর্মি চীফের দায়িত্বে থেকে যান। ২০০১ সালের ২০শে জুন পারভেজ নিজেকে দেশের প্রকৃত রাষ্ট্রপতি ঘোষণা করেন এবং ২০০২ সালের ১ই মে তারিখে একটি রেফারেন্ডামের মাধ্যমে তিনি পাঁচ বছরের জন্য রাষ্ট্রপতি থাকবেন বলে বলেন।
ক্ষমতায় বসার সঙ্গে সঙ্গেই পারভেজ দেশের অর্থনীতি এবং সমাজ-ব্যবস্থা পরিবর্তনের দিকে মনোযোগ দেন, তিনি 'থার্ড ওয়ে' রাজনৈতিক ধারার সমর্থক ছিলেন, তিনি শওকত আজিজকে দেশের নতুন প্রধানমন্ত্রী হিসেবে নিয়োগ করেন এবং মার্কিন যুক্তরাষ্ট্রের সঙ্গে আরো ভালো সম্পর্ক গড়ে তোলেন। জেনারেল পারভেজ ক্ষমতায় আসার কয়েক বছরের মধ্যেই ইসলামপন্থী জঙ্গীদের হামলার দ্বারা হত্যাচেষ্টার শিকার হয়েছিলেন যদিও প্রত্যেকবারই তিনি বেঁচে যান। ২০০২ সালে তিনি দেশের সংবিধানে পরিবর্তন আনেন। তিনি সামাজিক উদারনীতিবাদ এর একজন গোঁড়া সমর্থক ছিলেন এবং তিনি পাকিস্তানের জন্য 'এনলাইটেন্ড মোডারেশোন প্রোগ্রাম' চালু করেন, সঙ্গে সঙ্গে তিনি 'ইকোনমিক লিবারেলাইজেশোন' শক্তভাবে চালু করে ট্রেড ইউনিয়ন নিষিদ্ধ করেছিলেন।
সালব
সালব (صلب) একটি আরবি শব্দ যার অর্থ ক্রুশ বিদ্ধ করে প্রাণ বধ করা। ইসলাম ধর্ম অনুসারে এটি একটি অপরাধমূলক শাস্তি। এই ব্যবস্থায় অপরাধীর জীবিত বা মৃতদেহ কড়ি কাঠ বা গাছের গুঁড়ির সাথে ক্রুশবিদ্ধ করে প্রাণদন্ড দেয়া হয়। ইসলামের আবির্ভাবের পূর্বে পারস্য, রোমান সহ আরো অনেক সভ্যতায় রাষ্ট্রদোহী ,বিদ্রোহী, ডাকাত এদের জন্য শাস্তি হিসেবে ক্রুশবিদ্ধকরণ প্রচলিত ছিল। পবিত্র কুরআনের ছয়টি স্থানে এই শাস্তির উল্লেখ আছে। দুইটি হাদীসে আছে যে হযরত মুহাম্মদ সাঃ ক্রুশে বিদ্ধ করে প্রাণ বধ কার্যকর করেন (আবু দাউদ)। তবে পরবর্তীতে তুর্কী এবং পারসিক রীতি তে সালব শব্দটি দ্বারা ফাঁসি দেয়া বুঝানো হোতো।
ডিপ ফরেস্ট
ডিপ ফরেস্ট এরিক মকেট ও মাইকেল সানচেজ নামে দুজন ফ্রেঞ্চ সঙ্গিতজ্ঞ এর একটি সঙ্গীত দল। এরা জাতিগত ও ইলেকট্রনিক এর সংমিশ্রনে সঙ্গিত রচনা করেন। এরা ১৯৯৩ সনে “বেস্ট ওয়ার্ল্ড মিউজিক এলবাম” গ্রুপের গ্রামি এওয়ার্ড মনোনয়ন পায় এবং ১৯৯৬ “বহেমে” এলবামটি গ্রামি এওয়ার্ড জিতে নেয়। এদের এলবাম বিক্রয় লব্ধ কিছু অর্থ চ্যারিটিতে দান করা হয়। এদের “সুইট লালাবাই” ম্যাট হার্ডিং এর ভাইরাল ওয়েব ভিডিওতে বাজানোর মাধ্যমে বেশ জনপ্রিয়তা পায়। বর্তমানে বাংলাদেশে ও ভারতে ফ্যাশন শোগুলোতে এদের সৃষ্ঠ মিউজিক গুলোকে ব্যাকগ্রাউন্ড ব্যাপক হিসেবে ব্যবহার হয়।
এলবামসিঙ্গেলসবহিসংযোগ
লিসা র‌্যান্ডল
লিসা র‌্যান্ডল () (জন্ম ১৮ই জুন, ১৯৬২) হার্ভার্ড বিশ্ববিদ্যালয়ে পদার্থবিজ্ঞানের অধ্যাপক। পদার্থবিজ্ঞানে তার হাতেখড়ি নিউ ইয়র্ক শহরের স্টাইভসন্ট হাই স্কুলে পড়ার সময়। ন্যাশনাল ওয়েস্টিংহাউস সায়েন্স ট্যালেন্ট সার্চ-এ তিনি যুগ্মভাবে প্রথম স্থান লাভ করেন। তিনি হার্ভার্ড বিশ্ববিদ্যালয় থেকে পদার্থবিজ্ঞানে স্নাতক (১৯৮৩) ও পিএইচডি (১৯৮৭) ডিগ্রি লাভ করেন। তিনি ইউনিভার্সিটি অফ ক্যালিফোর্নিয়া অ্যাট বার্ক্‌লির প্রেসিডেন্ট্‌স ফেলো, লরেন্স বার্ক্‌লি ল্যাবরেটরির পোস্ট-ডক্টোরাল ফেলো ও হার্ভার্ড বিশ্ববিদ্যালয়ের জুনিয়র ফেলো ছিলেন। ১৯৯১ সালে তিনি এমআইটি-তে সহকারী অধ্যাপক হিসেবে যোগ দেন। ১৯৯৫ সালে সহযোগী অধ্যাপক পদে উন্নীত হন ও ১৯৯৭ সালে পূর্ণ অধ্যাপক হিসেবে টেনিউর পান। ১৯৯৮ থেকে ২০০১ সাল পর্যন্ত তিনি প্রিন্সটন বিশ্ববিদ্যালয় ও এমআইটি-তে যুগ্মভাবে পূর্ণ অধ্যাপক হিসেবে কাজ করেন। ২০০১ সালে তিনি হার্ভার্ডে পূর্ণ অধ্যাপক হিসেবে যোগ দেন।
তিনি প্রিন্সটন বিশ্ববিদ্যালয়ের পদার্থবিজ্ঞানের প্রথম মহিলা পূর্ণ অধ্যাপক এবং হার্ভার্ড ও এমআইটি-তে পূর্ণ অধ্যাপক পদপ্রাপ্ত প্রথম মহিলা তাত্ত্বিক বিজ্ঞানী। বিগত পাঁচ বছর যাবৎ তিনি তাত্ত্বিক পদার্থবিজ্ঞানের সবচেয়ে বেশিবার উদ্ধৃত রচয়িতা — এ সময়ে তাঁকে প্রায় ১০,০০০ বার উদ্ধৃত করা হয়েছে। তাঁর সবচেয়ে বিখ্যাত দুটি গবেষণাপত্র হল: "A Large mass Hierarchy From a Small Extra Dimension" (প্রায় ২৫০০ উদ্ধৃতি) এবং "An Alternative to Compactification" (প্রায় ২৫০০ উদ্ধৃতি)। দুটি গবেষণাপত্রেই "কুঞ্চিত (Warped) জ্যামিতি/সময়-স্থান" নিয়ে আলোচনা করা হয়েছে এবং দেখানো হয়েছে একটি অতিরিক্ত মাত্রার সাহায্যে মহাকর্ষের অসীম অতিরিক্ত মাত্রা ও দুর্বলতা ব্যাখ্যা করা সম্ভব।
তাওহিদ
তাওহীদ () ইসলাম ধর্মে এক ঈশ্বরের ধারণাকে বোঝায়। তাওহীদ শব্দের অর্থ একত্ববাদ৷ ইসলামী পরিভাষায় তাওহীদ হল সৃষ্টি ও পরিচালনায় আল্লাহকে এক ও অদ্বিতীয় হিসেবে বিশ্বাস করা, সকল ইবাদাত-উপাসনা কেবলমাত্র আল্লাহর জন্য করা, অন্য সবকিছুর উপাসনা ত্যাগ করা, আল্লাহর সুন্দর নামসমূহ ও সুউচ্চ গুণাবলীকে তাঁর জন্য সাব্যস্ত করা এবং দোষ ত্রুটি থেকে আল্লাহকে পবিত্র ও মুক্ত ঘোষণা করা।
কুরআনে বলা হয়েছে, 
কুরআনের অন্যস্থানে বলা হয়েছে,
কুরআনের অনেক আয়াতে তাওহীদের ঘোষণা রয়েছে যার মধ্যে কয়েকটি হল:
তাওহীদের বিপরীত ধারণা হল শির্‌ক। ইসলামে শির্ক হল আল্লাহ ব্যতীত অন্য কারো উপাসনা করা। সাধারণত বিভিন্ন মূর্তি, পাথর, গাছ, নক্ষত্র, ফেরেশতা, জ্বিন, মৃতব্যক্তি ইত্যাদি বস্তু ও জীবের ইবাদত বা উপাসনা করা হয়। এসব উপাস্যকে ভয়-ভীতি, আশা-আকাঙ্খার সাথে ডাকা, বিপদে তাদের কাছে সাহায্য, আশ্রয়, উদ্ধার প্রার্থনা করা, তাদের নামে যবাই ও মানত করা ইত্যাদি কর্মকাণ্ড শির্কের অন্তর্ভুক্ত।
ইসলামে ঈমানের সর্বপ্রথম ও সর্বপ্রধান বিষয় হলো তাওহিদ৷ অর্থাৎ মুমিন বা মুসলিম হতে হলে একজন মানুষকে সর্বপ্রথম আল্লাহ তাআলার একত্ববাদে বিশ্বাস অানতে হবে৷ ইসলামের সকল শিক্ষা ও অাদর্শ তাওহিদের উপর প্রতিষ্ঠিত৷ দুনিয়াতে যত নবি-রাসূল এসেছেন সকলেই তাওহিদের দাওয়াত দিয়েছেন৷ তাওহিদ প্রতিষ্ঠা করার জন্য নবি-রাসূলগণ অাজীবন সংগ্রাম করেছেন৷
শাহাদাহ্‌
শাহাদাহ্ () একটি মুসলিম বিশ্বাস। আরবিতে এর অর্থ "সাক্ষ্য দেয়া"।
ইসলামে শাহাদাহ্‌ (বা শাহাদাত) বলতে আল্লাহ্‌র একত্ব ও মুহাম্মদ(সঃ) যে তার শেষ নবী তার শপথ নেয়াকে বোঝায়। শাহাদাহ্‌ আবৃত্তি করাকে সুন্নী মুসলমানেরা ইসলামের পাঁচ স্তম্ভের একটি মনে করেন।
আঞ্জুমান মুফিদুল ইসলাম-ঢাকা
আঞ্জুমান মুফিদুল ইসলাম-ঢাকা বাংলাদেশের একটি ইসলামী জনকল্যাণ সংস্থা। বাংলাদেশে এটি আঞ্জুমান মুফিদুল ইসলাম নামেই পরিচিত। গরিব, দুঃস্থ ও অসহায় মুসলমানগণের সাহায্যার্থে ১৯০৫ সালে তৎকালীন নেতৃস্থানীয় মুসলিম সমাজ দরদীগণের সহায়তায় একজন সুরাটবাসী মুসলিম সমাজকর্মী জনাব ইব্রাহিম মোহাম্মদ ডুপ্লের উদ্যোগে ভারতের কলকাতায় আঞ্জুমান মুফিদুল ইসলামের কার্য্যক্রম শুরু হয়। ১৯৪৭ কলকাতা থেকে প্রতিষ্ঠানের প্রধান অধিকর্তা এস, এম সালাহউদ্দিন সাহেবকে সর্বময় কর্তৃত্ব দিয়ে আঞ্জুমান মুফিদুল ইসলামের শাখা অফিস স্থাপন ও তার কার্য্যক্রম সম্প্রসারণের লক্ষ্যে বাংলাদেশেরঢাকায় পাঠানো হয়। ১৯৪৭ খ্রীস্টাব্দের সেপ্টেম্বর মাসের প্রথম সপ্তাহে ঢাকায় আঞ্জুমান মফিদুল ইসলামের কার্য্যক্রম শুরু হয়।
এই শতাব্দীজীবি প্রতিষ্ঠানের উদ্যো্ক্তা ইব্রাহিম মোহাম্মদ ডুপ্লে বিংশ শতাব্দীর শুরুতে লক্ষ্য করেন যে কলকাতায় বেওয়ারিশ মুসলমানদের লাশ ইসলামী রীতিতে দাফর না-করে, কাফন-জানাজা ব্যাতিরেকে, হিন্দুদের ন্যায় পুড়িয়ে ফেলা হচ্ছে। ১৯০৫ খ্রীস্টাব্দে যখন তিনি আঞ্জুমান মফিদুল ইসলাম প্রতিষ্ঠা করেন তখন এর মূল উদ্দেশ্য ছিল ইসলামিক রীতি অনুসরণপূর্ব্বক বেওয়ারিশ মুসলমানদের লাশ দাফনের ব্যবস্থা করা। কালক্রমে এই সংস্থা নানারূপ মানবতাবাদী কার্যক্রমে সম্পৃক্ত হয়েছে। কেবল মুসলমান নয়, বর্তমানে সকল ধর্মেল মানুষ এই সংস্থার সেবা পেয়ে থাকে। এর প্রধান কার্যাবলী নিম্নরূপঃভারত উপমহাদেশে বৃটিশ প্রভূত্ব স্থাপনের প্রথমদিকে মুসলমানদের প্রতি বৃটিশদের ঘৃণা ও বৈরী মনোভাবের কারণে মুসলমান জাতি হিসেবে সামাজিক, রাজনৈতিক, অর্থনৈতিক এবং শিক্ষা-দীক্ষার ব্যাপারে ক্রমবর্ধমান ধ্বংস মুখে এসে দাঁড়ায়। এই সময় ভারতীয় মুসলমানদের মাঝে একটি উন্নয়নমুখী বিপ্লবের প্রয়োজন তীব্রভাবে অনুভূত হয়। কলকাতায় এ বিপ্লবের শিক্ষা ও সমাজ-সংস্কৃতি ভিত্তিক শুভ সূচনা হয় আঞ্জুমান মফিদুল ইসলামের প্রতিষ্ঠার মাধ্যমে।
১৯৪৭ সালের দেশ বিভাগের পর ঢাকায় আঞ্জুমানের শাখা অফিস স্থাপন ও এর কার্য্যক্রম সম্প্রসারণের প্রয়োজনীয়তা তীব্রভাবে অনুভূত হয়। এই জন্য কলকাতা থেকে সালাউদ্দিন সাহেবকে সর্বময় কতৃত্ব দিয়ে ঢাকায় পাঠানো হয়। তারই অক্লান্ত প্রচেষ্টায় এবং এ, এফ, এম আব্দুল হক ফরিদী, মির্জা আব্দুল কাদের সরদার , মৌলবী গোলাম আলী সরদার , মৌলবী মোহাম্মদ ইলিয়াস সরদার সাহেব, খানবাহাদুর ইসমাইল সাহেব, আব্দুল বারী, তাজউদ্দিন আহমদ, মৌলবী আব্দুল জব্বার , এ, এম, সলিমুল্লাহ ফাহ্‌মী (পি, এম, এ), আব্দুল কাশেম (ডেপুটী সেক্রেটারী, পূর্ববাংলা সরকার) ও বহু স্থানীয় দানশীল লোকের সাহায্য-সহযোগীতায় ১৯৪৭ সালে সেপ্টেম্বর মাসের প্রথম সপ্তাহে ঢাকায় আঞ্জুমান মুফিদুল ইসলামের শাখা অফিস প্রতিষ্ঠিত হয়।
১৯৭১ খ্রীস্টাব্দে স্বাধীন রাষ্ট্র হিসাবে বাংলাদেশ স্থাপিত হওয়ার পর তৎকালীন সরকার এই প্রতিষ্ঠানটিকে একটি মৌলবাদী সংগঠন হিসাবে চিহ্নিত করে আর্থিক সহায়তা বন্ধ করে দেয়। এর ফলে সংগঠনটির টিকে থাকা দোষ্কর হয়ে পড়ে। তবে ১৯৭৪ খ্রীস্টাব্দের দুর্ভিক্ষের সময় এমন একটি প্রতিষ্ঠানের প্রয়োজনীয়তা তীব্রভাবে অনুভূত হয় এবং সরকার এ প্রতিষ্ঠানটিকে উজ্জীবিত করার নীতি অবলম্বন করে। সরকার ওই প্রতিষ্টানটির আর্থিক প্রয়োজন মেটাতে অর্থ বরাদ্দ শুরু করে।
ভাষা পরিবার
একটি ভাষা পরিবার () বলতে বংশগতভাবে সম্পর্কিত একাধিক ভাষাকে বোঝায় ও বলা হয় এগুলো একটি সাধারণ আদি-ভাষা থেকে উদ্ভূত। বেশীর ভাগ ভাষাই কোনও না কোনও ভাষা পরিবারের অন্তর্গত। বিশ্বে প্রায় ১০০রও বেশি ভাষা পরিবার বিদ্যমান। এদের মধ্যে প্রধান ১০টির সংক্ষিপ্ত বর্ণনা নিচে দেয়া হল।
এই ভাষা পরিবারটির অন্তর্গত ভাষাতেই পৃথিবীর সর্বাধিক মানুষ কথা বলে এবং এই ভাষা পরিবারের উপরেই সবচেয়ে বেশি গবেষণা হয়েছে। এই ভাষা পরিবারের অন্তর্গত ভাষাগুলির মধ্যে আছে ইংরেজি, জার্মান, সুয়েডীয়, ওলন্দাজ, ডেনীয়, নরওয়েজীয়, স্পেনীয়, পর্তুগিজ, ফরাসি, ইতালীয়, রোমানিয়ান, রুশ, ইউক্রেনীয় ভাষা, পোলীয়, গ্রিক, ফার্সি, পশতু, হিন্দি, উর্দু, পাঞ্জাবি, সিন্ধি, বাংলা, অসমীয়া, ওড়িয়া, মারাঠি, সিংহলি, ধিবেহী, নেপালি, গুজরাটি, ইত্যাদি ভাষা। এছাড়াও আছে ধ্রুপদী ভাষা যেমন সংস্কৃত ভাষা, লাতিন ভাষা ও আদি পারসিক ভাষা।
ইন্দো-ইউরোপীয় ভাষাগুলিকে চারটি প্রধান শাখায় ভাগ করা যায়:
ইউরোপ ও সাইবেরিয়ায় অবস্থিত একটি ভাষা পরিবার যাদের বিশেষ্যপদের সংগঠন জটিল। অন্তর্গত ভাষাগুলির মধ্যে আছে হাঙ্গেরীয়, ফিনীয়, মর্দভিন, ইত্যাদি।
তুরষ্ক থেকে মধ্য এশিয়া পর্যন্ত বিস্তৃত ভাষা পরিবার। অন্তর্গত ভাষাগুলির মধ্যে আছে তুর্কি, উজবেক, মঙ্গোলীয়, এবং (মতভেদে) কোরীয় ও জাপানি ভাষা। এই ভাষাগুলিতে স্বরসঙ্গতি পরিলক্ষিত হয়।
একটি গুরুত্বপূর্ণ এশীয় ভাষা পরিবার। বিশ্বের সবচেয়ে বেশি কথিত ভাষা ম্যান্ডারিন চীনা এই ভাষা পরিবারের অন্তর্গত। এই ভাষাগুলি একাক্ষরিক ও সুরপ্রধান (tonal)।
ভারত ও প্রশান্ত মহাসাগরের বুক জুড়ে এবং দক্ষিণ-পূর্ব এশিয়াতে এই ভাষা পরিবারের প্রায় ১০০০ ভাষা বিদ্যমান। অন্তর্গত ভাষাগুলির মধ্যে আছে মালয়, ইন্দোনেশীয়, মাওরি ও হাওয়াই ভাষা।
এই ভাষা পরিবারের ভাষাগুলি মধ্যপ্রাচ্য ও উত্তর আফ্রিকা জুড়ে বিস্তৃত। এদের মধ্যে আরবি ও হিব্রু সবচেয়ে গুরুত্বপূর্ণ।
কৃষ্ণ সাগর ও কাস্পিয়ান সাগরের মধ্যবর্তী ককেশাস পর্বতমালা অঞ্চলে এই ভাষা পরিবারের ভাষাগুলি কথিত হয়। জর্জীয় ও চেচেন ভাষা এখানকার মূল ভাষা। এই ভাষাগুলি বহুসংখ্যক ব্যঞ্জনধ্বনির জন্য পরিচিত।
এইগুলি দক্ষিণ ভারতের ভাষা। তামিল, তেলুগু, কন্নড় ও মালয়ালম সবচেয়ে বেশি প্রচলিত চারটি দ্রাবিড় ভাষা। এছাড়া পাকিস্তানের বেলুচিস্তানে কথিত ব্রাহুই একটি দ্রাবিড় ভাষা।
এশিয়ায় বিছিন্নভাবে ছড়িয়ে থাকা ভাষা পরিবার। পূর্ব ভারত থেকে ভিয়েতনাম পর্যন্ত এদের বিস্তৃতি। ভিয়েতনামীয় ও খ্‌মের ভাষা অন্যতম উদাহরণ।
এই ভাষা পরিবার মূলত সাহারা মরুভূমির দক্ষিণে কথিত আফ্রিকার ভাষাগুলি নিয়ে গঠিত। সোয়াহিলি, স্‌হোনা, খোসা ও জুলু এই পরিবারের ভাষার উদাহরণ।
ইয়েহুডিট পোলগার
ইয়েহুডিট পোল্‌গার (হাঙ্গেরীয় ভাষায়: Judit Polgár) (জন্ম ২৩শে জুলাই, ১৯৭৬) একজন হাঙ্গেরীয় দাবাড়ু। তিনি দাবার ইতিহাসের সবচেয়ে শক্তিশালী মহিলা দাবাড়ু । জানুয়ারি ২০১২-এর ফিদে র‌্যাঙ্কিং অণুযায়ী তিনি বিশ্বের ২৯তম সেরা দাবাড়ু ও তাঁর ইলো রেটিং ২৭০৯। তিনি ফিদের সেরা ১০০ দাবাড়ুর তালিকায় একমাত্র মহিলা ও তাঁর সেরা র‌্যাঙ্কিং ছিল ৮ম স্থান। তিনি মাত্র ১৫ বছর ৪ মাস বয়সে ১৯৯১ সালে গ্র্যান্ডমাস্টার খেতাব অর্জন করেন এবং একই সাথে ১৯৫৮ সালে ববি ফিশারের করা সর্বকনিষ্ঠ গ্র্যান্ডমাস্টারের পূর্বতন রেকর্ড ভঙ্গ করেন (তাঁর এই রেকর্ড পরবর্তীকালে আরেক হাঙ্গেরীয় পেতার লেকো ভঙ্গ করেন)।
জে আর ফার্থ
জন রুপার্ট ফার্থ (১৮৯০, কেলি, ইয়র্কশায়ার – ১৯৬০), যিনি জে আর ফার্থ নামেই বেশি পরিচিত, একজন ইংরেজ ভাষাবিজ্ঞানী ছিলেন। তিনি পাঞ্জাব বিশ্ববিদ্যালয়ে ১৯১৯ থেকে ১৯২৮ সাল পর্যন্ত ইংরেজির অধ্যাপক ছিলেন। এরপর তিনি ইউনিভার্সিটি কলেজ লন্ডনের ধ্বনিবিজ্ঞান বিভাগে কিছুদিন কাজ করেন ও সেখান থেকে স্কুল অফ ওরিয়েন্টাল অ্যান্ড আফ্রিকান স্টাডিজ-এ সাধারণ ভাষাবিজ্ঞানের অধ্যাপক হিসেবে নিযুক্ত হন ও এই পদে থেকেই ১৯৫৬ সালে অবসর নেন।
আবদুল কাদির (বাঙালি কবি)
আবদুল কাদির (জন্ম : ১৯০৬ - মৃত্যু : ডিসেম্বর ১৯, ১৯৮৪) বাঙালি কবি, সাহিত্য-সমালোচক ও ছান্দসিক হিসেবে খ্যাত। তাঁর জন্ম বর্তমান ব্রাহ্মণবাড়িয়া জেলার আশুগঞ্জ উপজেলার আড়াইসিধা গ্রামে। ১ জুন ১৯০৬ খ্রিষ্টাব্দে। অতি শৈশবে তিনি মাতৃহারা হন। ১৯২৩ খ্রিস্টাব্দে। ব্রাহ্মণবাড়িয়া অন্নদা সরকারি উচ্চ বিদ্যালয় থেকে পাঁচটি বিষয়ে লেটারসহ ম্যাট্রিক পাস করেন। ১৯২৫ -এ তিনি ঢাকা ইন্টারমিডিয়েট কলেজ থেকে আইএসসি পাস করেন। অতঃপর তিনি বি.এ. পর্যন্ত অধ্যয়ন করেন ঢাকা বিশ্ববিদ্যালয়ে।
১৯২৬ খ্রিষ্টাব্দে কলকাতায় বিখ্যাত সওগাত পত্রিকায় সম্পাদনা বিভাগে চাকরি নেন। ১৯৩০ -এ কলকাতা করপোরেশনের একটি প্রাথমিক স্কুলে প্রধান শিক্ষক হিসেবে যোগ দেন। ১৯৩৫ খ্রিষ্টাব্দে কমরেড মুজাফফর আহমদের কন্যা "আফিয়া খাতুনকে" বিয়ে করেন। বাংলা ১৩৩৭-এ "জয়তী" নামে একটি মাসিক পত্রিকা প্রকাশ এবং সম্পাদনা ছাড়াও একই বছর "নবশক্তি" পত্রিকার সম্পাদনার দায়িত্ব গ্রহণ করেন। ১৯৩৮ -এ তিনি কলকাতার "যুগান্তর" পত্রিকায় যোগ দেন। ১৯৪২ খ্রিষ্টাব্দে কবি কাজী নজরুল ইসলামের "দৈনিক নবযুগ" পত্রিকার বার্তা সম্পাদক নিযুক্ত হন। দ্বিতীয় বিশ্বযুদ্ধের শেষদিকে সরকারের প্রচার সংস্থার বাংলা অনুবাদক পদে যোগ দেন। ১৯৪৬-এ সাপ্তাহিক মোহাম্মদী ও অর্ধ-সাপ্তাহিক পয়গাম পত্রিকায় চাকরি করেন। ১৯৫২-এ পাকিস্তান কেন্দ্রীয় সরকারের মুখপত্র মাসিক বিখ্যাত মাহেনও পত্রিকায় কর্মরত থাকার পর ১৯৬৪-এ কেন্দ্রীয় বাংলা উন্নয়ন বোর্ডের প্রকাশনা কর্মকতা হিসাবে নিয়োগ লাভ করেন। ১৯৭০ খ্রিষ্টাব্দের ১ জুন তিনি সরকারি চাকুরি থেকেঅবসর গ্রহণ করেন।
তাঁর কাব্যপ্রয়াসে মোহিতলাল মজুমদারের ধ্রুপদী সংগঠন এবং নজরুলের উদাত্ত আবেগের চমৎকার সমন্বয় প্রত্যক্ষ হয়। মুসলিম সাহিত্য সমাজ (১৯২৬)-এর নেতৃত্বে ঢাকায় যে ‘বুদ্ধির মুক্তি’ আন্দোলন সূচিত হয়, কবি আবদুল কাদির তার নেতৃস্থানীয় উদ্যোক্তা। তিনি ছিলেন সাহিত্য সমাজের মুখপত্র বার্ষিক "শিখা" (১৯২৭) পত্রিকার প্রকাশক ও লেখক। প্রকাশিত কাব্য "দিলরুবা" (১৯৩৩) ও "উত্তর বসন্ত" (১৯৬৭)। তাঁর অন্যতম বিখ্যাত গ্রন্থ "ছন্দ সমীক্ষণ" (১৯৭৯) যাতে তিনি বাংলা ছন্দ সম্পর্কে মৌলিক বক্তব্য রেখেছেন। আবদুল কাদিরের ছন্দ বিচারেও অধিকার সংশয়াতীত। সাহিত্য সম্পাদক হিসাবেও তিনি পরিশ্রম এবং একনিষ্ঠতার ছাপ রেখেছেন। তিনি সম্পাদনা করেছেন বিখ্যাত কাব্য সঙ্কলন "কাব্য মালঞ্চ", "মুসলিম সাহিত্যের সেরা গল্প", "নজরুল রচনাবলি" (প্রথম খণ্ড-পঞ্চম খণ্ড), "রোকেয়া রচনাবলি", "শিরাজী রচনাবলি", "লুৎফর রহমান রচনাবলি", "ইয়াকুব আলী চৌধুরী রচনাবলি", "আবুল হুসেন রচনাবলি", "কাব্যবীথি" ইত্যাদি। সাহিত্যকীর্তির জন্য তিনি বাংলা একাডেমি পুরস্কার, একুশে পদক, মুক্তধারা পুরস্কার প্রভৃতি লাভ করেন।২ কালের ধ্বনি, আশিক রেজা ও ইমরান মাহফুজ সম্পাদিত সাহিত্য পত্রিকা , ঢাকা ২০১৭
অন্নদাশঙ্কর রায়
অন্নদাশঙ্কর রায় (মে ১৫, ১৯০৪ - অক্টোবর ২৮, ২০০২), একজন স্বনামধন্য বাঙালি কবি ও লেখক। ভারতের উড়িষ্যা জেলার তার জন্ম। তিনি একজন বিখ্যাত ছড়াকারও।
অন্নদাশঙ্করের জন্ম হয় ব্রিটিশ ভারতে বর্তমান উড়িষ্যার ঢেঙ্কানলে । তাঁর পিতা ছিলেন ঢেঙ্কানল রাজস্টেটের কর্মী নিমাইচরণ রায় এবং তাঁর মাতা ছিলেন কটকের প্রসিদ্ধ পালিত বংশের কন্যা হেমনলিনী । 
ছোটবেলায় ঢেঙ্কানলে তাঁর শিক্ষাজীবন শুরু হয় । ১৯২১ খ্রিস্টাব্দে পাটনা বিশ্ববিদ্যালয় থেকে তিনি ম্যাট্রিক পাশ করেন । এরপর সংবাদপত্রের সম্পাদনা শিখতে কলকাতা বসুমতী পত্রিকার সম্পাদক হেমেন্দ্রপ্রসাদ ঘোষের কাছে যান । তিনি শর্টহ্যান্ড, টাইপরাইটিং এবং প্রুফরিডিং-ও শেখেন । কিন্তু এই কাজ তাঁর ভালো লাগেনি । এরপর তিনি কটকের র‌্যাভেনশ কলেজ থেকে আই.এ পরীক্ষা দেন এবং তাতে পাটনা বিশ্ববিদ্যালয়ে প্রথম স্থান অধিকার করেন । ১৯২৫ খ্রিস্টাব্দে বি.এ পরীক্ষাতেও তিনি পাটনা বিশ্ববিদ্যালয় থেকে ইংরেজি সাহিত্যে প্রথম স্থানাধিকারী হন । ১৯২৭ খ্রিস্টাব্দে এম.এ পড়তে পড়তে আই.সি.এস পরীক্ষায় তিনি দ্বিতীয়বারে পূর্ববর্তী রেকর্ড ভেঙে প্রথম স্থান অধিকার করেন । তিনিই প্রথম ভারতীয় হিসেবে এ গৌরব লাভ করেন। সেই বছরেই তিনি সরকারি খরচে আই.সি.এস হতে ইংল্যান্ড যান । সেখানে তিনি দুই বছর ছিলেন । এই সময়ে তাঁর ধারাবাহিক ভ্রমণ কাহিনী "পথে প্রবাসে" বিচিত্রায় প্রকাশিত হয় ।
১৯৩০ খ্রিস্টাব্দে মার্কিন কন্যা অ্যালিস ভার্জিনিয়া অনফোর্ডকে বিবাহ করে তিনি তাঁর নাম দেন লীলা রায় । লীলা রায় বহু বই বাংলা থেকে ইংরেজিতে অনুবাদ করেছেন । অন্নদাশঙ্করের অনেক লেখা "লীলাময়" ছদ্মনামে প্রকাশিত হয়েছিল । ১৯৩৬ খ্রিস্টাব্দে তিনি প্রথম নদীয়া জেলার ম্যাজিস্ট্রেট হিসাবে কাজে যোগ দেন । তিনি বছর এই পদে থেকে বিভিন্ন জেলায় কাজ করে কুমিল্লা জেলায় জজ হিসাবে নিযুক্ত হন । ১৯৪০ খ্রিস্টাব্দ থেকে ১৯৪৯ খ্রিস্টাব্দ পর্যন্ত তিনি সরকারী কাজে নিযুক্ত থেকে ১৯৫০ খ্রিস্টাব্দে তিনি পশ্চিমবঙ্গের বিচার বিভাগের সেক্রেটারি হন । ১৯৫১ খ্রিস্টাব্দে তিনি স্বেচ্ছায় সরকারী চাকরি থেকে অবসর নেন ।
অন্নদাশঙ্কর গদ্য ও পদ্য উভয় ক্ষেত্রেই ভুমিকা রেখেছেন। তার সাহিত্যকর্ম বাংলাদেশে বিদ্যালয়ের পাঠ্যসূচিতে অন্তর্ভুক্ত হয়েছে।সাহিত্যকর্মের জন্য অন্নদাশঙ্কর রায় বহু পুরস্কারে ভূষিত হয়েছেন।
১৯৭৯ সালে কলকাতা বিশ্ববিদ্যালয় তাঁকে জগত্তারিণী পুরস্কারে ভূষিত করে। তাঁকে দেশিকোত্তম সম্মান প্রদান করে বিশ্বভারতী বিশ্ববিদ্যালয়। বর্ধমান বিশ্ববিদ্যালয়, রবীন্দ্রভারতী বিশ্ববিদ্যালয় ও যাদবপুর বিশ্ববিদ্যালয় তাঁকে সম্মানসূচক ডক্টর অব লিটারেচার (ডিলিট) উপাধি প্রদান করে।
অন্নদাশঙ্কর রায় প্রাপ্ত অন্যান্য পুরস্কারের মধ্যে রয়েছে:
সাহিত্য আকাদেমি পুরস্কার (১৯৬২), আনন্দ পুরস্কার (দুইবার-১৯৮৩, ১৯৯৪), বিদ্যাসাগর পুরস্কার, শিরোমণি পুরস্কার (১৯৯৫), রবীন্দ্র পুরস্কার, নজরুল পুরস্কার, বাংলাদেশের জেবুন্নিসা পুরস্কার।
অন্নদাশঙ্কর রায় ২৮ অক্টোবর ২০০২ মৃত্যুবরণ করেন।
মোহাম্মদ জাকারিয়া পিন্টু
মোহাম্মদ জাকারিয়া পিন্টু (জন্ম: ১ জানুয়ারি ১৯৪৩) যিনি সাধারণ্যে জাকারিয়া পিন্টু নামেই অধিক খ্যাত, হলেন বাংলাদেশের একজন জনপ্রিয় সাবেক জাতীয় ফুটবলার। তিনি মুক্তিযুদ্ধ কালীন সময়ে গঠিত স্বাধীন বাংলা ফুটবল দলের অধিনায়ক ছিলেন। পরবর্তীতে বাংলাদেশ জাতীয় দলেও খেলেছেন তিনি; ছিলেন দেশের প্রথম অধিনায়কও।
তিনি ক্রীড়া সংগঠক হিসাবেও সুপরিচিত।
মোহাম্মদ জাকারিয়া পিন্টুর জন্ম ১৯৪৩ সালের ১ জানুয়ারি নওগাঁ জেলায়।
তিনি ক্রীড়ায় অনন্য অবদানের স্বীকৃতি স্বরূপ ১৯৯৫ সালে স্বাধীনতা পুরস্কার লাভ করেন।
বৃশ্চিক (তারকামণ্ডল)
বৃশ্চিক () রাশিচক্রের তারামণ্ডলীর একটি। লাতিন ভাষায় এর নাম "স্কোপিআন" (বিছা বা বিচ্ছু) এবং এর প্রতীক হল (ইউনিকোড )। এইটি পশ্চিমদিকে তুলা এবং পূর্বদিকে ধনুর মধ্যে অবস্থিত। এইটি আকাশগঙ্গার কেন্দ্রের নিকট অবস্থান দক্ষিণ গোলার্ধের একটি বড় তারামণ্ডলী।
বৃশ্চিকমণ্ডলে অনেকগুলো উজ্জ্বল তারা রয়েছে।যেমন রক্তিম আভার জন্য "মঙ্গলের প্রতিদ্বন্দ্বী " বলে পরিচিত Antares ( α Sco), তিনতারকা β1 Sco , δ Sco, θ Sco ইত্যাদি।
আকাশগঙ্গায় এর অবস্থানের কারণে এই মণ্ডলটিতে বহু গভীর আকাশের বস্তু অবস্থিত।
গ্রীক পুরাণে কালপুরুষের সাথে বৃশ্চিকের উল্লেখ দেখা যায়। বৃশ্চিকের সাথে কালপুরুষের যুদ্ধ হয়। যুদ্ধে বৃশ্চিকের কামড়ে কালপুরুষের মৃত্যু হয়। পরিশেষে দেবতা জিউস মানুষকে শিক্ষা দেওয়ার জন্য কালপুরুষ ও বৃশ্চিককে আকাশে স্থান দেন।
নাসিরুদ্দিন শাহ্
নাসিরুদ্দিন শাহ্ (জন্ম: ২০শে জুলাই, ১৯৫০) হলেন একজন ভারতীয় অভিনেতা। মূলধারার হিন্দি চলচ্চিত্র এবং আর্ট ফিল্ম, দু'ধরনের চলচ্চিত্রেই তিনি অত্যন্ত সফল একজন অভিনেতা। শাহ্‌ তার কর্মজীবনে একাধিক পুরস্কার অর্জন করেছেন। তিনি তিনবার জাতীয় চলচ্চিত্র পুরস্কার, তিনবার ফিল্মফেয়ার পুরস্কার এবং ভেনিস চলচ্চিত্র উৎসব থেকে একটি ভল্পি কাপ লাভ করেন। ভারতীয় চলচ্চিত্রে তার অবদানের জন্য ভারত সরকার তাকে ১৯৮৭ সালে পদ্মশ্রী ও ২০০৩ সালে পদ্মভূষণ পদকে ভূষিত করে।
নাসিরুদ্দিন শাহ ১৯৫০ সালের ২০শে জুলাই ভারতের উত্তর প্রদেশ রাজ্যের বরাবাঁকিতে এক মুসলমান পরিবারে জন্মগ্রহণ করেন। তার পিতা আলে মোহাম্মাদ শাহ ও মাতা ফাররুখ সুলতান। তিনি ১৯শ শতাব্দীর সাইয়ীদ আফগান যোদ্ধা জান-ফিশান খান (সাইয়ীদ মুহাম্মদ শাহ) এর বংশধর। নাসিরুদ্দিনের বড় ভাই লেফটেন্যান্ট জেনারেল জামিরুদ-দিন শাহ (অব.) আলীগড় মুসলিম বিশ্ববিদ্যালয়ের উপাচার্য ছিলেন। তার পুত্র মোহাম্মদ আলী শাহ একজন অভিনেতা।
তিনি নৈনিতালের সেন্ট আন্সেলম্‌স আজমের ও সেন্ট জোসেফ্‌স কলেজে পড়াশুনা করেন। তিনি ১৯৭১ সালে আলীগড় মুসলিম বিশ্ববিদ্যালয় থেকে কলা বিষয়ে স্নাতক ডিগ্রি অর্জন করেন এবং দিল্লির ন্যাশনাল স্কুল অব ড্রামায় অভিনয়ের প্রশিক্ষণ গ্রহণ করেন।
ভারতীয় চলচ্চিত্রে তার অবদানের জন্য ভারত সরকার তাকে ১৯৮৭ সালে ভারতের চতুর্থ সর্বোচ্চ বেসামরিক সম্মাননা পদ্মশ্রী ও ২০০৩ সালে ভারতের তৃতীয় সর্বোচ্চ বেসামরিক সম্মাননা পদ্মভূষণ পদকে ভূষিত করে। এছাড়া তার গৃহীত চলচ্চিত্র বিষয়ক পুরস্কার ও মনোনয়ন তালিকা নিচে দেওয়া হল।
মহিষাসুর (হিন্দু পুরাণ)
মহিষাসুর() হিন্দু পুরাণে বর্ণিত একটি চরিত্র। বিভিন্ন প্রাচীন হিন্দু কাহিনীতে মহিষাসুরকে অপদেবতা হিসাবে বর্ণনা করা হয়েছে। রম্ভ নামক অসুর মহাদেবকে তপস্যায় প্রীত করে তার নিকট ত্রিলোকবিজয়ী পুত্রবর প্রার্থনা করায় মহাদেব তাকে সেই বর প্রদান করেন।
রম্ভ এই বরলাভ করে অসুররাজ্যে ফেরার পথে এক মহিষরূপী অপ্সরা কে দেখে কামার্ত হন। কামার্ত রম্ভ ওই মহিষীকে হরণ করে বনের মধ্যে তার সাথে সঙ্গমে লিপ্ত হন। মৈথুনের পরে ওই অপ্সরাকে বিবাহ করে রম্ভাসুর। বিবাহের পর পুনরায় তারা মৈথুনে আবদ্ধ হলে মহিষীর পিতা মহিষের রূপ ধারণ করে মিলনরত রম্ভকে বধ করেন। তার মৃত্যুর পর যক্ষরা তার মরদেহ চিতায় স্থাপন করে। তার স্ত্রী শোকাহত মহিষী সহমরনের উদ্দেশ্যে চিতায় আরোহণ করেন। চিতায় অগ্নিসংযোগ করলে চিৎকার করে ওঠে মহিষী অপ্সরা। তখন তার গর্ভ থেকে নিষ্ক্রান্ত হয় তার মহিষরূপ ও রম্ভের মিলনজাত সন্তান, অর্ধ মহিষ অর্ধ মানব মহিষাসুর। তখন রম্ভ পুত্রস্নেহবশতঃ চিতা থেকে উত্থিত হয়। নব উত্থিত রম্ভের নাম হয় রক্তবীজ শিব বরপ্রভাবে মিলনকালেই গর্ভসঞ্চার হয়েছিল মহিষীর। তার পশুরূপের সাথে মিলনের ফলে জ্বলন্ত চিতা থেকে জন্মায় অর্ধ মহিষ অর্ধ মানবরূপী মহিষাসুর। কিছুকাল পরেই অপ্সরীর সাথে যৌনসঙ্গমের ফলে জন্মায় অপর পুত্র রক্তবীজ।বর প্রভাবে জন্মগ্রহণ করে মহিষাসুর অতীব দুর্দান্ত হয়ে উঠে এবং দেবগণকে দূরীভূত করে স্বর্গরাজ্য অধিকার করে। বিতাড়িত দেবগণ শম্ভু ও বিষ্ণুর নিকট তাদের দুঃখের কাহিনী নিবেদন করলে তাদের তেজ হতে ভগবতী দুর্গার আবির্ভার হয়। দেবী দুর্গা যুদ্ধ করে এই অসুরকে নিহত করেন।
মকবুল ফিদা হুসেন
মকবুল ফিদা হুসেন (জন্ম: সেপ্টেম্বর ১৭, ১৯১৫; মৃত্যু: জুন ৯, ২০১১) একজন অত্যন্ত জনপ্রিয় ভারতীয় চিত্রশিল্পী। তিনি এম.এফ. হুসেন নামেই বেশি পরিচিত।
চল্লিশ দশকের শেষের দিকে এম.এফ. হুসেন চিত্রশিল্পী হিসাবে প্রথম পরিচিতি লাভ করেন। তাঁর প্রথম একক চিত্র প্রদর্শনী অনুষ্ঠিত হয় ১৯৫২ সালে সুইজারল্যান্ডের জুরিখ শহরে। এর পরবতী কয়েক বছরে তাঁর চিত্রকলা ইউরোপ ও আমেরিকায় ছড়িয়ে পড়ে। ১৯৬৬ সালে ভারত সরকার তাঁকে পদ্মশ্রী পদকে ভুষিত করে। এর পরের বছরই তিনি তাঁর প্রথম চলচ্চিত্র "থ্রু দ্য আইজ অব আ পেইন্টার" নির্মাণ করেন। এই চলচ্চিত্রটি বার্লিন চলচ্চিত্র উৎসবে প্রদর্শিত হয় এবং "গোল্ডেন বেয়ার" পদক প্রাপ্ত হয়। এছাড়া তার পরিচালিত "গজ গামিনী" চলচ্চিত্রে জনপ্রিয় ভারতীয় অভিনেত্রী মাধুরী দীক্ষিত মূল ভূমিকায় অভিনয় করেন।
হুসেন প্রথম চিত্র শিল্পী হিসেবে পরিচিত হন ১৯৪০ সালে । ১৯৪৭ সালে তিনি Progressive Artists' Group এ যোগদান করেন যেটির প্রতিষ্ঠাতা ফ্রান্সিস নিউটন সুজা । তার প্রথম একক চিত্র প্রদর্শনী হয় জুরিখে ১৯৫২ সালে এবং পরের কয়েক বছরে তার কর্ম ব্যাপক ভাবে বিস্তার লাভ করে ইউরোপ এবং আমেরিকাতে । ১৯৫৫ সালে তিনি ভারত সরকার কর্তৃক পদ্মশ্রী পদক পান ।
১৯৬৭ সালে Through the Eyes of a Painter নামে প্রথম চলচ্চিত্র নির্মাণ করেন, এটি বার্লিন চলচ্চিত্র উৎসবে দেখানো হয় এবং এটি গোল্ডেন বিয়ার অর্জন করে ।১৯৭১ সালে পাবলো পিকাসো মকবুল ফিদা হুসেন কে ্সাও পাওলো বাইয়িনিয়্যাল এ আমন্ত্রণ করেন । ১৯৭৩ সালে তিনি পদ্ম ভূষণ পুরস্কার এবং ১৯৮৬ সালে রাজ্য সভায় মনোনয়ন পান । তিনি ১৯৯১ সালে পদ্ম বিভূষণ পুরস্কার পান ।
হুসেন কিছু দিনের মধ্যে ভারতে অনেক নাম করা চিত্র শিল্পী হন ।
কেরেস
কেরেস রোমাণ পুরাণে বর্ণিত শস্যদেবী। কেরেস স্যাটার্ন এবং ওপস্‌-এর কন্যা, জুপিটারের স্ত্রী এবং সহদোরা, পাতালরাণী প্রসারপিনার মাতা এবং জুনো, ভেস্তা, নেপচুন এবং প্লুটোর বোন। গ্রিক পুরাণে সিরিসের প্রতিষঙ্গী চরিত্রের নাম দিমিতির।
শফিক রেহমান
শফিক রেহমান একজন বিশিষ্ট সাংবাদিক, দৈনিক যায়যায়দিন পত্রিকার সাবেক সম্পাদক, চার্টার্ড অ্যাকাউন্ট্যান্ট, বাংলাদেশে ভালবাসা দিবসের প্রচলক এবং একজন টিভি উপস্থাপক। সাপ্তাহিক যায়যায়দিন-এ এরশাদ সরকারের বিরুদ্ধে অবস্থান নিয়ে তিনি খ্যাতি লাভ করেন। জীবনের অনেকটা সময় তিনি লন্ডনে কাটিয়েছেন। দেশে ফিরে তিনি ডেমোক্রেসি ওয়াচ নামক একটি প্রতিষ্ঠান গঠন করেন। এছাড়া তিনি বাংলাদেশ টেলিভিশন-এ লাল গোলাপ নামক একটি টক শো উপস্থাপনা করতেন পরবর্তীকালে যা বাংলাভিশনে প্রচার শুরু হয়। তাঁর স্ত্রী তালেয়া রেহমান। শফিক রেহমান তরুণ সমাজের মধ্যে বিশ্ব চলচ্চিত্র সম্পর্কে সচেতনতা বৃদ্ধির লক্ষ্যে ধানমন্ডির ঝিগাতলায় গড়ে তোলেন একাডেমি ফিল্ম সোসাইটি। তিনি নিজেই এই প্রতিষ্ঠানের পরিচালক। তিনি তাঁর অ্যাকাডেমি ফিল্ম সোসাইটি ধানমন্ডি থেকে স্থানান্তর করে তেজগাও-এর লাভ রোডে যায়যায়দিন মিডিয়াপ্লেক্স নিয়েছেন। বর্তমানে এটি তাঁর বাসভবনে অবস্থিত। শফিক রেহমানের জন্ম ১১ নভেম্বর ১৯৩৪। বর্তমানে তিনি বাংলাদেশের জাতীয় দৈনিক নয়াদিগন্ত-তে কলাম লেখেন এবং 'মৌচাকে ঢিল' নামক পত্রিকা সম্পাদনা করেন। তিনি বিএনপিপনথী থিংক ট্যাঙ্ক গ্রুপ ২০০৯ বা জি-নাইন এর সঙ্গে যুক্ত।
আশির দশকে স্বৈরতান্ত্রিক সরকারের বিরম্নদ্ধে লেখালেখির জন্য প্রায় ছয় বছর লন্ডনে নির্বাসিত ছিলেন। গণতন্ত্র পুনরুদ্ধারের পর ১৯৯২ সালে তিনি বাংলাদেশে ফিরে আসেন এবং যায়যায়দিন পুনঃপ্রকাশ করেন। কিন্তু সেনাসমর্থিত সরকারের বিরুদ্ধে লেখালেখির জন্য ২০০৮ সালে তিনি যায়যায়দিন-এর সম্পাদক পদটি হারান। এখন মৌচাকে ঢিল ম্যাগাজিনের সম্পাদনা করছেন। বাংলাদেশ টেলিভিশনে লাল গোলাপসহ বহু অনুষ্ঠানের উপস্থাপনা করেছেন।
১৯৯০ সালে তিনি প্রথমবারের মত বাংলাদেশে ভালোবাসা দিবস উদযাপনের সূচনা করেন|
ডায়ানা (পৌরাণিক চরিত্র)
ডায়ানা রোমাণ পুরাণে বর্ণিত শিকার, চন্দ্র ও সন্তান প্রসবের দেবী। গ্রিক পুরাণে ডায়ানার প্রতিষঙ্গী চরিত্র আর্টেমিস। দ্বাদশ অলিম্পিয়ানদের অন্যতম দেবী। ডায়ানা বন্য পশুদের সাথে কথা বলতে পারত এবং তাদের নিয়ন্ত্রক করতে পারত। ডায়ানা রোমান পূরানের তিনজন কুমারী দেবীর অন্যতম। বাকি দু্ইজন হলেন, ভেস্তা ও মিনার্ভা।
শিকারের দেবী হিসাবে, ডায়ানাকে ছোট টিউনিক ও শিকারের বুট পরিবহিতা অবস্থায় দেখা যায়। প্রায়ই তার হাতে থাকে একটি ধনুক ও কাধে থাকে তূণ, সাথে থাকে একটি হরিণ অথবা শিকারী কুকুর। ভেনাসের মতো ডায়ানাকেও খুব সুন্দরী তরুণী হিসাবে চিত্রিক করা হয়েছে। উষ্ণীষ হিসাবে পরিহিত অর্ধচন্দ্র, ডায়ানার একটি বিশেষ চিহ্ন।
Worship[edit]
ইউনো
জুনো রোমান পুরাণে বর্ণিত অন্যতম প্রভাবশালী চরিত্র। জুনোর চরিত্রের সাথে গ্রিক পুরাণের হেরার মিল পাওয়া যায়। জুনো রোমান পুরাণের দেবরাজ জুপিটারের স্ত্রী।
মারকিউরি
মারকিউরি হলেন রোমান পুরাণের দৈব বার্তাবাহক ও বাণিজ্যদেবতা। তিনি মাইয়া মাইয়েস্টাস ও জুপিটারের পুত্র।
প্রাচীন কালে শুধু বাণিজ্যদেবতা হিসেবে পূজিত হলেও পরবর্তীকালে গ্রিক পুরাণের হার্মিসের সমতূল্য হিসেবে রোমান পুরাণের দেববার্তা বাহক হিসেবে পরিগণিত হন।
মিনার্ভা
রোমান পুরাণে জ্ঞান ও চারুশিল্পের দেবী হিসেবে মিনার্ভা পূজিত হতেন। ইংরেজি বা রোমন ভাষায় Minerva। (; ; Etruscan: "Menrva") গ্রিক পুরাণের দেবী অ্যাথিনার সমতূল্য দেবী মিনার্ভা। জ্ঞান, প্রজ্ঞা, যু্ক্তি, সাহিত্য, কারুশিল্প এবং বিজ্ঞান, প্রতিক্ষা এবং সমর কৌশলের দেবী। প্রতীক: পেঁচা এবং জলপাই গাছ। জিউস ও ওসেনিড মেটিসের কন্যা, এথেনা সম্পূর্ণ যুদ্ধসাজে তার বাবার মাথা থেকে জন্ম লাভ করেন।
সেনদাই
সেনদাই (সেন্দাই) জাপানের উত্তর-পূর্বাঞ্চলের অন্যতম বড় শহর এবং মিয়াগী প্রিফেকচারের রাজধানী। সেনদাই শহরের জনসংখ্যা প্রায় ১০ লক্ষ। ১৬০০ খ্রিস্টাব্দে দাতে মাসামুনে এই শহরটি প্রতিষ্ঠা করেন। এই শহরটি "গাছের শহর" নামেও পরিচিত। চীনের খ্যাতিমান লেখক লু শুন এই সেনদাই শহরে লেখাপড়া করেছেন বিধায় চীনাদের কাছে শহরটি ব্যাপকভাবে পরিচিত।
ভেনাস
ভেনাস ইংরেজি Venus (/ˈviːnəs/, প্রাচীন ল্যাটিন: /ˈwɛnʊs/) রোমান পুরাণের অন্যতম প্রধান দেবী। প্রেম ও সৌন্দর্যের দেবী হিসেবে ভেনাস পরিচিত ও অলিম্পিয়ানদের অন্যতম। তার প্রতীক, ঘুঘু, পাখি, আপেল, মধুমক্ষি, হংস মেদিগাছ, এবং গোলাপ। প্রাচীন রোমে তাঁকে বসন্ত ঋতুর দেবী হিসেবেও বিবেচনা করা হতো। এজন্য বসন্ত ঋতুর মাস এপ্রিল ছিলো প্রেমের দেবী ভেনাসের নামে উৎসর্গীকৃত পবিত্র মাস। গ্রিক পুরাণে ভেনাসের সমতুল্য দেবী আফ্রোদিতি। কালক্রমে গ্রিক পুরাণের আফ্রোদিতির মতো তিনিও কিউপিডের মাতারূপে পরিগণিত হোন। ট্রোজানবীর ঈনিয়াসের মাতা হিসেবে ভেনাস মাতৃদেবী হিসেবে পূজিত হতেন। ফলে ভেনাস আলমামেটাররূপেও পরিগণিত হোন।
রোমক সম্রাট জুলিয়াস সিজারের সময় রোমে ভেনাসকে তিনভাবে পূজা করা হতো:
এছাড়া সুগন্ধি পাতাওয়ালা চিরহরিৎ বৃক্ষ তাঁর প্রিয় ছিলো বলে তিনি ভেনাস মার্টিয়া হিসেবেও পরিচিত ছিলেন।
আবদুল কাদির (পাকিস্তানি ক্রিকেটার)
আবদুল কাদির (; জন্ম: ১৫ই সেপ্টেম্বর, ১৯৫৫) একজন প্রাক্তন পাকিস্তানী আন্তর্জাতিক ক্রিকেট খেলোয়াড়, পরে ভাষ্যকার এবং সম্প্রতি তিনি পাকিস্তান ক্রিকেট বোর্ডের প্রধান সিলেক্টার। ৭০' দশকের শেষ ভাগে এবং পূরো ৮০' র দশক জুড়ে মাঠ কাঁপানো একজন খ্যাতনামা পাকিস্তানি ক্রিকেটার। তিনি বর্তমানে একজন ক্রিকেট খেলার ধারাভাষ্যকার। বিশ্বের অন্যতম সেরা লেগ স্পিনারদের একজন হিসেবে তাকে গণ্য করা হতো। গুগলি বোলিংয়ের জন্য বিখ্যাত ছিলেন। তিনি ছিলেন তার সময়ের একজন দারুণ রিস্ট স্পিনার। তিনি ছিলেন ডানহাতি ব্যাটসম্যান।
ভালক্যান (দেবতা)
ভালক্যান রোমান পুরাণের আগুন, আগ্নেয়গিরি এবং লোহা ও অস্ত্র নির্মাণের দেবতা। ভালক্যান জুপিটার এবং ইউনোর পুত্র এবং ভেনাসের স্বামী। গ্রিক পুরানে ভালক্যানের সমতুল্য দেবতা হেফেস্টাস। দেবতাদের কারিগর। অগ্নি ও কামারশালার দেবতা। প্রতীক: অগ্নি, নেহাই (কামারের যন্ত্র বিশেষ), কুঠার, গর্ধব, হাতুড়ি, এবং চিমটা। হেরার পুত্র, জিউসের সাথে অথবা শুধুমাত্র মাতা থেকে। আফ্রোদাইতের সাথে তার বিয়ে হয়, যদিও অন্যান্য দেবতাদের মতো লম্পট হিসাবে তার চরিত্র চিত্রিত করা হয়নি।
ভালক্যান ইংল্যান্ডের ইস্পাতশিল্প নগরী শেফিল্ডের পৃষ্ঠপোষক দেবতা। নগরীর টাউন হলের উপর তার একটি মূর্তী স্থাপিত আছে।
ভ্যালকানের একটি মূর্তী স্থাপিত আছে যুক্তরাষ্ট্রের আলবামা প্রদেশের বার্মিংহামে। এটি হচ্ছে ঢালাই লোহা নির্মিত পৃথিবীর সর্ববৃহৎ মূর্তী।
ভাল্যোন নাম থেকে ইংরেজি "volcano" শব্দটি এসেছে।
নোভা (বাংলাদেশের ব্যান্ড)
নোভা বাংলাদেশের একটি জনপ্রিয় ব্যান্ড। এর প্রতিষ্ঠাতা সদস্য আহমেদ ফজল করিম। ৮০'র দশকের শেষ ভাগে এই ব্যান্ডের আত্মপ্রকাশ। প্রথম অ্যালবামের নাম আহবান। অ্যালবমের আহবান গান টি তখন ব্যাপক জনপ্রিয়তা পায়। মাদক বিরোধী এই গান সে সময় সরকারের কাছ থেকে বিশেষ পুরস্কার লাভ করে। দ্বিতীয় অ্যালবামে স্থান পায় বেশ কয়েকটি বক্তব্যধর্মী গান। এর মধ্যে একটি ছিল "রাজাকারের তালিকা চাই" শীর্ষক গান। গান টি পিঙ্ক ফ্লয়েড এর বিখ্যাত গান অ্যানাদার ব্রিক ইন দ্য ওয়াল এর আদলে গাওয়া।
ফরচুনা
ফরচুনা রোমান পুরাণের সৌভাগ্যের দেবী। গ্রিক পুরাণের সৌভাগ্যের দেবী টাইকি ফরচুনার সমতুল্য দেবী। রোমান সমাজে অত্যন্ত গুরুত্বপূর্ণ দেবী হিসেবে ফরচুনা পূজিত হতেন। বিভিন্ন প্রেক্ষিতে ভিন্ন নামে তাঁর পূজা করা হতো।1.http://www.mlahanas.de/RomanEmpire/Mythology/Fortuna.html
2.http://www.thaliatook.com/OGOD/augusta.html
ঈগল
ঈগল একপ্রকার বৃহৎ আকার, শক্তিধর, দক্ষ শিকারি পাখি। ঈগল সাধারণত বনে বা ঘন জঙ্গলে বসবাস করে থাকে। বানর, ছোট জাতের পাখি, টিকটিকি, হাস-মুরগী খেয়ে জীবনধারণ করে থাকে। একটি পূর্ণবয়স্ক ঈগলের ওজন প্রায় ৩০ কেজি এবং লম্বায় প্রায় ৩০-৩৫ ইঞ্চি হয়ে থাকে। সবচেয়ে মজার ব্যাপার হলো একটি পূর্ণবয়স্ক সুস্থ ঈগল ১১,০০০ ফুট উপরে উঠতে পারে। শীতকালে এরা তুলনামুলক কম শীত এলাকা বা দেশে চলে যায়। এরা জনমানব এলাকার বাইরে এবং কমপক্ষে ১০০ ফুট উপরে বাসা তৈরি করে স্বামী-স্ত্রী উভয়ে একত্রে বসবাস করে প্রজনন ঘটায়।
তাদের জীবন রক্ষার জন্য বড় হাতিয়ার তাদের পায়ের নখ। নখগুলো এতই তীক্ষ্ণ যে নিমিষের মধ্যে শিকারকে ছিন্নভিন্ন করে দেয়। তবে এরা এখন বিলুপ্তির পথে। বাংলাদেশে এদের দেখা পাওয়া যায়না বললেই চলে। যদিও বাংলাদেশে একসময় সাদা বুকের সমুদ্র ঈগল (Haliacetus Leucogaster), কুড়া বা পলাশ মেছো ঈগল (Haliacetus leucoryphus), কুল্লে বা সাপখেকো ঝুঁটি ঈগল (Spilornis cheela) ছোটনখের ঈগল দেখা যেত কিন্তু অধুনা তারা বিলুপ্তির পথে।
এখনও পর্যন্ত জানতে পারা সবচেয়ে বড় জাতের ঈগল হল হাস্ট ঈগল। 1874 সালে জুলিয়াস ফন হাস্ট নিউজিল্যান্ডে এই জাতের ঈগলের প্রথম দেখা পান বলে তাঁর নামানুসারে এই জাতের ঈগলের এই নামকরণ করা হয়। অবশ্য স্থানীয় মাওরি জতের মানুষের কাছে এরা আগে থেকেই সুপরিচিত ছিল। এদের ডানামেলা অবস্থায় প্রস্থ তিন মিটার পর্যন্ত হত, ওজন হত আঠারো থেকে কুড়ি কিলোগ্রাম। বর্তমানে এরা বিলুপ্ত।
আকাশগঙ্গা
আকাশগঙ্গা () একটি ছায়াপথ। সৌরজগতের কেন্দ্র সূর্য এই ছায়াপথের অংশ। অর্থাৎ আমরা থাকি এই ছায়াপথে। এটি একটি সর্পিলাকার ছায়াপথ।
পৃথিবী আকাশগঙ্গা ছায়াপথের একটি অংশে অবস্থিত। এই ছায়াপথটি রাতের বেলা পরিষ্কার আকাশের এক প্রান্ত থেকে অন্য প্রান্তে বিস্তৃত হালকা সাদা মেঘের মত দেখায়। খুব হালকা দেখায় বলে, শহর থেকে বা খুব বেশি উজ্জ্বল আলো আছে এমন স্থান থেকে আকাশগঙ্গা দেখা যায় না।
আকাশগঙ্গার ব্যাস আনুমানিকভাবে ১০০,০০০ আলোকবর্ষ বা ৯×১০ কিলোমিটার। ধারণা করা হয় এই ছায়াপথে কমপক্ষে ২০০ বিলিয়ন থেকে সর্বোচ্চ ৪০০ বিলিয়ন পর্যন্ত নক্ষত্র রয়েছে। সাম্প্রতিক পর্যবেক্ষনে দেখা যাচ্ছে, আগের ধারণা থেকে আকাশগঙ্গার ভর অনেক বেশি, এর ভর আমাদের নিকটবর্তী সবচেয়ে বড় ছায়াপথ অ্যান্ড্রোমিডা এর কাছাকাছি। আগে ধারণা করা হত এর ঘূর্ণন গতি প্রায় ২২০ কিমি/সেকেন্ড, কিন্তু সাম্প্রতিক গবেষণা অনুযায়ী তা প্রায় ২৫৪ কিমি/সেকেন্ড। এর ফলে আকাশগঙ্গার সর্বমোট ভর হিসাব করা হয়েছে প্রায় ৩ ট্রিলিয়ন সৌর ভর, যা আগের ধারণার প্রায় দ্বিগুণ।
আকাশগঙ্গার বয়স নির্ধারণ করা অত্যন্ত কঠিন একটি কাজ। এই ছায়াপথের সবচেয়ে প্রাচীন নক্ষত্র হল HE 1523-0901, যার বয়স প্রায় ১৩.২ বিলিয়ন বছর, প্রায় মহাবিশ্বের বয়সের সমান। ধারণা করা হয়, আকাশগঙ্গার সুচনা হয়েছে প্রায় ৬.৫ থেকে ১০.১ বিলিয়ন বছর আগে।